20 sterf in twee ongelukkeArgieffoto: Verskaf Die dodetal in die gru-ongeluk in Mpumalanga kan na verwagting nog styg. Teen laat gisteraand het Joseph Mabuza, woordvoerder van die provinsie se departement van veiligheid, bevestig 14 mense het hul lewe verloor in die botsing tussen twee vragmotors, ŉ 22-sitplekbussie en ŉ passasiersmotor op die N4-tolpad tussen Mbombela en Malelane. Hy het aan News24.com gesê reddingsbeamptes was nog besig om deur die wrakstukke op die ongelukstoneel by Matsulu te gaan en kon moontlik op nog liggame afkom. Die oorsaak van die ongeluk moet nog vasgestel word. In ŉ afsonderlike ongeluk omstreeks 19:00 Vrydag is ses mense dood in ŉ trompop botsing tussen twee voertuie op die N1 by Modimolle. Drie mense is ernstig beseer.